pythainlp/thai_wikipedia_clean_20230101 huggingface dataset:
ต่อมาเธอก็มีผลงานที่โดดเด่นตามมาอีกหลายเรื่อง ได้แก่ รักพยาบาท (Adventurer's 1980) และการโคจรมาร่วมงานกันกับแฟนเก่า ทังเจิ้นเยี่ย ในละครสากลยุคใหม่
เรื่อง มรสุมสายรุ่ง (Come Rain Come Shine 1981) ถึงแม้ทั้งสองจะเลิกลากันไปแล้วแต่ทั้งคู่ต่างเป็นเพื่อนร่วมงานที่ดีต่อกัน
มีชื่อเสียงเพิ่มมากขึ้น (พ.ศ. 2525-2526).
เธอร่วมแสดงกับดาราสาว ชีเหม่ยเจิน ใน
ผลงานแนวกำลังภายในอภิหาร 6 ตอนจบ เรื่อง
ฤทธิ์ฝ่ามืออรหันต์ (七彩如來神掌 (THE BUDDHA'S MAGIC PALM 1982) และมาถึงผลงานละครสุดฮิตแห่งปีเรื่อง 8 เทพอสูรมังกรฟ้า (Demi-Gods and Semi-Devils 1982) แต่ทว่าในช่วงที่กำลังถ่ายทำ เธอป่วยเป็นโรคตับอักเสบเฉียบพลัน ทำให้บทบาทของเธอในเรื่องนี้ถูกแทนที่โดยนักแสดงหญิงคนอื่นทันที และเข้ารับการรักษาในโรงพยาบาล หลังจากที่หายดีแล้ว เธอก็กลับมารับเล่นละครอีกครั้ง
ปีต่อมาพ.ศ. 2526 เธอได้ร่วมแสดงกับโจวเหวินฟะ กับละครสากลแนวแอ็คชั่นเรื่อง "เจ้าพ่อพยัคฆ์ร้าย"
ยุคทอง (พ.ศ. 2527-2529).
นับตั้งแต่ปีพ.ศ. 2527 เป็นต้นไป เข้าสู่ยุคที่เธอได้รับความนิยมอย่างแท้จริง
ประเดิมด้วยบทบาทองค์หญิงสี่ ในละครแนวราชวงศ์เรื่อง ยุทธจักรชิงจ้าวบัลลังค์ (The Foundation 1984) ที่เธอได้ร่วมแสดงกับดาราชื่อดังแถวหน้าของทางช่อง เช่น หวงเย่อหัว เหมียวเฉียวเหว่ย ทัง เจิ้นเยี่ย และดาราสาวชื่อดัง องเหม่ยหลิง ซึ่งเรตติ้งก็ได้รับความนิยมเป็นอย่างดี
ตามต่อด้วยละครยอดนิยมแห่งปีเรื่อง จอมยุทธอุ้ยเสี่ยวป้อ (The Duke of Mount Deer 1984) ที่มีดาราชายดาวรุ่งมาแรง เหลียงเฉาเหว่ย
และดาราชายชื่อดัง หลิวเต๋อหัว แสดงนำโดยในเรื่องนี้เธอรับบทเป็น องค์หญิงเจี้ยนหนิง (建宁) ที่มีนิสัยเอาแต่ใจตัวเองและดื้อ และเป็นหนึ่งในเมียทั้งเจ็ดคนของ อุ้ยเสี่ยวป้อ
และอีกหนึ่งผลงานละครแนวสากลย้อนยุคเรื่อง
ชะตา ชีวิต (Summer Kisses, Winter Tears 1984) เป็นการร่วมงานกับ เหมียวเฉียวเหว่ย ทังเจิ้นเยี่ย และดารานักร้องชื่อดัง เหมยเยี่ยนฟาง ซึ่งในละครเรื่องนี้เธอได้มีโอกาสโชว์ความสามารถทางด้านการร้องเพลงประกอบละครอีกด้วย
ถัดมาปีพ.ศ. 2528 ผลงานละครดังเรื่อง จิ้งจอกภูเขาหิมะ (The Flying Fox of Snowy Mountain 1985) นำแสดงโดยดาราชั้นนำมากมาย เช่น หลี่เหลียงเหว่ย เจิงหัวเชี่ยน จ้าว หย่าจือ เฉิน ซิ่วจู ชี เหม่ยเจิน ซึ่งเป็นอีกผลงานละครที่โด่งดังมากอีกเรื่องหนึ่งของปีนั้น เมื่อได้ออกฉายก็นำพาชื่อเสียงให้แก่เหล่านักแสดงในเรื่องรวมไปถึง จิ่งไต้อิง มากยิ่งขึ้นซึ่งในเรื่องนี้เธอรับบทเป็น เที้ยเล้งซู่ ต่อมาในปีเดียวกัน เธอได้ยื่นคำร้องขอยกเลิกสัญญากับทางทีวีบี (TVB) ด้วยเหตุผลของเธอ คือ ช่วงหลังทางต้นสังกัดทีวีบี มักส่งเธอให้ไปแสดงในละครแนวกำลังภายในโบราณติด ๆ กันหลายเรื่อง ซึ่งทำให้เธอรู้สึกว่าไม่มีอะไรใหม่ ดังนั้นเธอจึงมีความคิดที่จะลาออก(ขอยกเลิกสัญญาก่อนหมดสัญญาจริง) แต่ทางทีวีบี ไม่อนุมัติเพราะเห็นว่าเธอเหลือสัญญาการเป็นนักแสดงกับทางช่องอีกแค่ปีเดียว
ต่อมาในปีพ.ศ. 2529 ผลงานละครเรื่องสุดท้ายก่อนที่เธอจะออกจากสถานีโทรทัศน์ทีวีบี ในช่วงกลางปี คือละครกำลังภายในฟอร์มใหญ่เรื่อง
เล็กเสี่ยวหงส์ (
The Return of Luk Siu-fun 1986) ฉบับว่านจือเหลียง แสดงนำ โดยมีนักแสดงสาว เฉินซิวจูรับบทเป็นนางเอก โดยในเรื่องนี้เธอรับบทนางรอง ซิปิง ที่ขโมยซีนบทนางเอกของเรื่องเป็นอย่างมาก และยังเป็นอีกผลงานการแสดงที่สร้างชื่อเสียงให้กับเธอเป็นอย่างมากอีกเรื่อง พอถึงกลางปีเธอได้ตัดสินใจไม่ต่อสัญญาการเป็นนักแสดงกับทางค่ายและออกจากสถานีโทรทัศน์ทีวีบี พร้อมกับดาราสาวนักบู๊ หยาง พ่านพ่าน ที่หมดสัญญาในปีเดียวกัน ทั้งสองดาราสาวบินไปไต้หวันเพื่อเซ็นสัญญาเป็นนักแสดงกับทาง สถานีโทรทัศน์ทีทีวี (TTV) และมีผลงานละครที่ทั้งสองดาราสาวได้แสดงร่วมกันในเรื่อง เดชเซียวฮื้อยี้ (新絕代雙驕 1986) ฉบับไต้หวัน 30 ตอนจบ ก็ได้รับความนิยมที่ไต้หวันเป็นอย่างดี
ออกจากวงการ (พ.ศ. 2530-2561).
ในปีพ.ศ. 2530 จิ่งไต้อิง ได้ประกาศหันหลังให้กับวงการบันเทิงอย่างเต็มตัว ด้วยวัยแค่ 25 ปีโดยเธอให้เหตุผลว่า เธอรู้สึกอิ่มตัวกับงานแสดงและมีความขี้เกียจ อาจเพราะเธอหมดไฟไม่มีความกระตือรือร้นเหมือนแต่ก่อน เธอรู้สึกว่าในวงการไม่มีอะไรใหม่ที่ท้าทายเธออีกต่อไป อีกอย่างเวลามีข่าวลือต่าง ๆ เธอไม่ชอบการตอบคำถามนักข่าวเพราะเธอขี้เกียจอธิบาย หลังจากนั้นชื่อเสียงของเธอก็ค่อย ๆ เลือนหายไปจากผู้ชมและสื่อ
ในช่วงปีแรก ๆ ที่เธอถอนตัวออกจากวงการก็มีข่าวว่า เธอไปทำงานขายประกันที่บริษัท ประกันชีวิตแห่งหนึ่ง ในฮ่องกงและใช้ชีวิตแบบคนธรรมดาทั่วไปไม่หวือหวาเหมือนตอนเป็นดารา และช่วงนี้เองที่เธอได้ไปติดต่อขายประกันชีวิตให้กับหนุ่มเศรษฐี หยาง เจียนัน และพบรักกับเขาซึ่งในตอนนั้นเขาคนนี้ดำรงอยู่ในตำแหน่งผู้บริหารของสถานีโทรทัศน์ทีวีบี ไม่นานหลังจากคบหาดูใจกันทั้งสองได้ตัดสินใจแต่งงานกันอย่างเงียบ ๆ โดยที่ไม่มีใครรู้เลยว่าพวกเขาแต่งงานกันเมื่อใด จนมารู้อีกทีตอนที่ทั้งคู่มีบุตรสาวด้วยกัน 1 คนพวกเขามีชีวิตครอบครัวที่อบอุ่นและเป็นส่วนตัวมากไม่ชอบเปิดเผยต่อสาธารณะเลยไม่มีข่าวใด ๆ ปรากฏในหน้าหนังสือพิมพ์
หลังจากเงียบหายไปจากสื่อนานเฉียด 30 ปีจนชื่อของเธอแทบจะไม่มีใครเอ๋ยถึง แต่แล้วในปีพ.ศ. 2557 ตัวเธอในวัย 52 ปีก็กลับมาเป็นข่าวตามสื่อในจีน, ฮ่องกง และใต้หวันอีกครั้ง เมื่ออดีตดาราสาวสมทบชื่อดัง จิ่งไต้อิงได้สมัครบัญชีเข้าใช้งานที่เว๊ปไซต์ชื่อดัง ซินล่างเวย์ปั๋ว (weibo) และได้โพสต์ข้อมูลส่วนตัวพร้อมกับรูปภาพปัจจุบันของเธอลงไปและเนื่องจากใบหน้าของเธอที่ดูอ่อนเยาว์ กว่าอายุจริงมาก ปรากฏว่ามีหลายสื่อจำเธอได้และนำภาพเหล่านั้นมาลงเป็นข่าวสร้างความฮือฮาในระดับหนึ่งให้แก่ตัวเธอกลับมาเป็นที่สนใจได้มากพอสมควรโดยที่ตัวเธอเองก็ไม่ได้ตั้งใจจะให้เป็นข่าวแต่อย่างใดเพราะเธอชอบชีวิตปัจจุบันที่เงียบสงบ จนต่อมามีข่าวว่ามีเพื่อนเก่าในวงการบันเทิงพยายามติดต่อชักจูงให้เธอหวนกลับเข้ามาในวงการแสดงอีกครั้ง แต่เธอบอกว่าต้องปรึกษากับสามีก่อนและตัวเธอเองก็ชอบชีวิตที่เรียบง่ายในปัจจุบันมากกว่าและไม่เคยคิดที่จะกลับเข้าไปในวงการอีก ต่อมาข่าวเกี่ยวกับตัวเธอก็เงียบหายใป
กลับเข้าสู่การแสดงอีกครั้ง (พ.ศ. 2562-).
ล่าสุดต้นปีพ.ศ. 2562 มีข่าวว่อนสะพัดไปทั่วฮ่องกงว่าอดีตนักแสดงสมทบชื่อดัง จิ่งไต้อิงในวัย 57 ปีตัดสินใจกลับเข้าสู่วงการแสดงอีกครั้งหลังจากห่างหายจากจอละครไปนานกว่า 32 ปีโดยเธอได้รับงานแสดงละครสากลยุคใหม่แนวดราม่าในเรื่อง ราชินีปลดเกษียณ (退休女皇 2019) ให้กับทาง
สถานีโทรทัศน์ ค่ายViuTV ซึ่งเป็นสถานีแห่งหนึ่งที่ทางเกาหลีร่วมหุ้นกับทางฮ่องกงมาเปิดไว้ตั้งแต่ปีพ.ศ. 2552 โดยเธอได้ให้สัมภาษณ์ในการกลับมาแสดงอีกครั้งว่า แรกเริ่มเธอไม่คิดจะที่จะกลับมารับงานละครอีกเลยถึงแม้เพื่อนสนิทในวงการจะพยายามหว่านล้อมให้เธอกลับมารับเล่นละครอีกครั้งก็ตาม แต่ที่เธอได้ตัดสินใจกลับมารับเล่นละครให้กับทางค่ายViuTV ก็เพราะว่าเธอได้ลองอ่านบทที่ทางช่องยื่นมาให้และเธอถูกใจบทที่เธอจะได้แสดงในละครเรื่องนี้มาก
เพราะมันเป็นเรื่องของความสัมพันธ์ที่ขัดแย้งระหว่างแม่กับลูกชาย และอีกอย่างคือส่วนตัวเธอเองก็ชอบดูซีรีส์จากประเทศเกาหลีเป็นทุนเดิมอยู่แล้ว ซึ่งตัวเธอเองก็ไม่ได้ดูละครฮ่องกงมานานมาก ๆ แล้ว เมื่อนักข่าวได้ถามว่าเธอเคยได้กลับไปดูผลงานละครเก่า ๆ ที่ตัวเธอเองแสดงไว้กับทางสถานีโทรทัศน์ทีวีบีบ้างไหม คำตอบอันน่าตกใจก็คือเธอไม่อยากกลับไปดูละครที่เธอเคยแสดงไว้กับสถานีโทรทัศน์ทีวีบี
เพราะเธอรู้สึกว่าตัวเธอไม่สวย
ละครโทรทัศน์กับทางค่ายทีวีบี (TVB)
ละครโทรทัศน์ ค่ายTTV ไต้หวัน
ละครโทรทัศน์ ค่ายViuTV
ปราสาทบราติสลาวา
ปราสาทบราติสลาวา  เป็นปราสาทหลักของบราติสลาวาเมืองหลวงของสโลวาเกีย เป็นอาคารรูปสี่เหลี่ยมผืนผ้าขนาดใหญ่ที่มีหอคอยอยู่สี่มุม ตั้งอยู่บนเนินเขาหิน Little Carpathians เหนือแม่น้ำดานูบกลางบราติสลาวา ด้วยขนาดและที่ตั้งทำให้เป็นจุดเด่นของเมืองมานานหลายศตวรรษ
ที่ตั้งปราสาท.
ตัวปราสาทประกอบด้วยหอคอยสี่ที่ (แต่ละมุม) และลานภายในที่มีบ่อน้ำลึก 80 ม. (260 ฟุต) หอคอยที่ใหญ่ที่สุดและสูงที่สุดคือหอคอยคราวน์ที่มุมตะวันตกเฉียงใต้ หอคอยขนาด 47 ม. (154 ฟุต) สร้างขึ้นในศตวรรษที่ 13 และเริ่มขึ้นในช่วงกลางปี 1500 เป็นระยะเวลาประมาณ 200 ปี เป็นที่สวมมงกุฎเพชรแห่งฮังการี ผนังด้านนอกและทางเดินภายในมีชิ้นส่วนขององค์ประกอบการก่อสร้างแบบกอธิคและยุคฟื้นฟูศิลปวิทยา ประตูทางเข้ามีกำแพงล้อมรอบจากศตวรรษที่ 16 ยังคงปรากฏให้เห็นทางด้านตะวันออกของทางเข้าหลัก ด้านหลังทางเข้าเป็นทางที่นำไปสู่บันไดขนาดใหญ่ซึ่งจะนำไปสู่นิทรรศการของพิพิธภัณฑสถานแห่งชาติสโลวักบนชั้นสอง ปีกตะวันตกของชั้นนี้มีห้องโถง 4 ห้องสำหรับ Treasure Chamber (เปิดในปี 1988) ที่มีการรวบรวมโบราณวัตถุที่มีค่าที่สุดและวัตถุอื่น ๆ ของสโลวาเกียรวมถึงรูปปั้นยุคก่อนประวัติศาสตร์ที่เรียกว่า Venus of Moravany ส่วนชั้นสามเป็นที่จัดแสดงนิทรรศการประวัติศาสตร์สโลวาเกีย ชั้นแรกทางด้านใต้ของอาคารเป็นที่ตั้งของห้องพักของรัฐสภาสโลวัก สภาแห่งชาติของสาธารณรัฐสโลวัก รวมถึงเครื่องเรือนจากศตวรรษที่ 16 ทางด้านทิศเหนือของอาคาร อดีตโบสถ์บาร็อค เป็นที่ตั้งของ Music Hall ที่จัดคอนเสิร์ต ลานภายในมีทางเข้าสู่ Knights Hall
ไปทางทิศตะวันตกของอาคารหลักเป็นอาคาร Hillebrandt ที่สร้างขึ้นใหม่ซึ่งสร้างขึ้นในปี 1762 และถูกทำลายโดยไฟในปี 1811 และยังมีลานแห่งเกียรติยศเป็นพื้นที่ตรงหน้าก่อนทางเข้าปราสาทมีตั้งแต่ปลายศตวรรษที่ 18
ไปทางทิศตะวันออกของปราสาทสร้างเป็นกลุ่มอาคาร Great Moravian basilica (ศตวรรษที่ 9), Church of St Savior (ศตวรรษที่ 11) และอื่น ๆ วัตถุยุคกลางต้นถูกระบุไว้บนพื้นดิน การค้นพบทางโบราณคดีที่แท้จริงนั้นอยู่ใต้กลุ่มวัตถุที่ระบุไว้นี้โดยตรง
ที่อยู่ติดกับ Nicholas Gate ซึ่งเป็นประตูกอธิคจากศตวรรษที่ 15 ในจตุรัสตะวันออกเฉียงเหนือคือ Lugiland Bastion เป็นอาคารสามชั้นที่มีอายุตั้งแต่ศตวรรษที่ 17 ซึ่งปัจจุบันเป็นที่ตั้งของสภาแห่งชาติของสาธารณรัฐสโลวักและคอกม้าแบบบาร็อค (ปัจจุบันเป็นร้านอาหารชื่อดัง) มีสวนอังกฤษตั้งอยู่ทางทิศใต้ของคอกม้า
ชายแดนทางตอนเหนือของที่ตั้งปราสาทถสร้างขึ้นโดยอาคารสไตล์บาโรกที่มีอายุตั้งแต่ศตวรรษที่ 18 ซึ่งปัจจุบันเป็นที่ตั้งของพิพิธภัณฑสถานแห่งชาติสโลวักและการบริหารปราสาท
อูเบอร์ (บริษัท)
ดิเอม
ดิเอม (; รู้จักมาก่อนในชื่อ ลิบรา) เป็นระบบการชำระเงินบนบล็อกเชนที่ได้รับอนุญาต ซึ่งเสนอโดยเฟซบุ๊ก บริษัทโซเชียลมีเดียของอเมริกา แผนดังกล่าวยังรวมถึงสกุลเงินส่วนตัวที่ใช้เป็นคริปโทเคอร์เรนซี
สกุลเงินและเครือข่ายยังไม่มีและมีเพียงรหัสทดลองพื้นฐานเท่านั้นที่ได้รับการเผยแพร่ เดิมมีแผนเปิดตัวในปี พ.ศ. 2563
ก่อนเดือนธันวาคม พ.ศ. 2563 โครงการนี้เดิมชื่อ ลิบรา
ระบบการเงิน.
ระบบการเงินลิบราได้มีข่าวลือออกมาช่วงแรกในช่วงพฤษภาคม 2562
และรายละเอียดเพิ่มเติมในเดือนถัดมา
และเปิดตัวอย่างเป็นทางการวันที่ 18 มิถุนายน 2562 พร้อมกับเอกสารเผยแพร่ไวต์เปเปอร์กล่าวถึงโครงสร้างภายใต้ลิบราและเป้าหมายของโครงการลิบรา ลิบราวางแผนเปิดให้บริการในปี พ.ศ. 2563 ในรูปแบบของสเตเบิลคอยน์ ส่งผลให้ลิบราจะได้รับการรองรับจากสินทรัพย์ทางการเงิน อาทิเช่น ระบบตะกร้าเงิน โดยเฟซบุ๊กวางแผนไว้ว่าจะมีการรวมเงินจากสมาชิกบริษัทละ $10 ล้านเหรียญสหรัฐเป็นเงินที่รองรับระบบสถานะทางการเงินของลิบราในวันเปิดตัว
สมาคมลิบรา.
สมาคมลิบราได้ถูกจัดตั้งขึ้นจากสมาชิก 28 แห่ง โดยจัดตั้งขึ้นที่กรุงเจนีวา ประเทศสวิตเซอร์แลนด์ ประกอบด้วย
สมาคมลิบราวางแผนขยายสมาชิกไปถึง 100 หน่วยงานในอนาคต และจะมีการเปลี่ยนผู้นำจากเฟซบุ๊กภายหลังจากปี 2562
องค์กรไม่แสวงหากำไร
Libra อาจหมายถึง
นักเรียนพลังกิฟต์
นักเรียนพลังกิฟต์  เป็นละครชุด (ซีรีส์) แนวแฟนตาซีวิทยาศาสตร์ระทึกขวัญ มีเค้าโครงมาจากภาพยนตร์สั้น "เดอะกิฟเต็ด" (พ.ศ. 2558) และนิยาย "The Gifted ภารกิจลับ นักเรียนพลังกิฟต์" ของ SandOtnim (ธรรมรงค์ เสริมฤทธิรงค์) ผลิตโดยจีเอ็มเอ็มทีวี และภาพดีทวีสุข กำกับการแสดงโดย ปัฏฐา ทองปาน, ธรรมรงค์ เสริมฤทธิรงค์, วาสุเทพ เกตุเพ็ชร์ และ จารุพัฒน์ กันนุลา มีเนื้อหาทั้งหมด 2 ฤดูกาล โดยฤดูกาลแรกใช้ชื่อว่า The Gifted นักเรียนพลังกิฟต์ ออกอากาศตั้งแต่วันที่ 5 สิงหาคม พ.ศ. 2561 - 4 พฤศจิกายน พ.ศ. 2561 และ ฤดูกาลที่ 2 ในชื่อ The Gifted Graduation ออกอากาศครั้งแรกเมื่อวันที่ 6 กันยายน พ.ศ. 2563 - 29 พฤศจิกายน พ.ศ. 2563
ดนตรีประกอบของแกรนด์เทฟต์ออโต V
ดนตรีประกอบสำหรับวิดีโอเกมชุด "แกรนด์เทฟต์ออโต V" ซึ่งพัฒนาโดยร็อกสตาร์ นอร์ธและจัดจำหน่ายโดยร็อกสตาร์ เกม ถูกแต่งขึ้นโดย The Alchemist, Oh No และ Tangerine Dream ในความร่วมมือกับ Woody Jackson โดยเป็นเกมชุดแรกของเกมชุดแกรนด์เทฟต์ออโต ที่มีการแต่งดนตรีประกอบแบบดั้งเดิมเข้าไป ภายใต้ความร่วมมือกับนักดนตรีรายอื่น ๆ มีการผลิตดนตรีประกอบยาวกว่ายี่สิบชั่วโมงที่ใช้บรรเลงในภารกิจของเกม บางส่วนของงานดนตรีประกอบที่ผลิตนั้นผลิตขึ้นมาระหว่างที่เกมกำลังพัฒนาซึ่งเกิดจากการใช้ภารกิจภายในเกมเป็นแรงบรรดาลใจในการแต่งดนตรีประกอบภารกิจและบทพูดบางอันได้กลายเป็นแรงบบรดาลใจต่อการแต่งดนตรีประกอบสำหรับเกมในอนาคต "แกรนด์เทฟต์ออโต V" ยังมีวิทยุภายในเกมที่มีจำนวน 16 สถานีที่เล่นดนตรีประกอบที่มีลิขสิทธิกว่า 441 เพลง รวมทั้งสถานีวิทยุพูดคุย 2 สถานี
ดนตรีประกอบภายในวิดีโอเกมมีการวางจำหน่ายเป็นอัลบั้มดนตรีประกอบอย่างเป็นทางการอยู่ 3 อัลบั้มในชื่อ "The Music of Grand Theft Auto V" โดยวางจำหน่ายพร้อมกับการวางจำหน่ายวิดีโอเกม ทั้งสามอัลบั้มนั้นประกอบไปด้วยดนตรีประกอบที่แต่งขึ้นมาโดยเฉพาะและดนตรีประกอบบางส่วนจากวิทยุภายในเกม อัลบั้ม "The Cinematographic Score — GTA 5", คืออัลบั้มดนตรีประกอบแนวอิเล็กทรอนิกส์ ซึ่งวางจำหน่ายในเดือนมีนาคม 2014 ซึ่งแต่งและผลิตโดยผู้ก่อตั้งของ Tangerine Dream คือ Edgar Froese ส่วนอัลบั้ม "Welcome to Los Santos" นั้นวางจำหน่ายพร้อมกับเกมรุ่นที่ลงให้กับไมโครซอพท์ วินโดวส์ โดยมาพร้อมกับดนตรีประกอบจาก "The Lab" สถานีวิทยุในวิดีโอเกมซึ่งผลิตโดย The Alchemist และ Oh No คำวิจารณ์สำหรับอัลบั้มเหล่านี้เป็นไปในแง่บวกและนักวิจารณ์รู้สึกว่าดนตรีที่เชื่อมต่อกับการเล่นเกมอย่างเหมาะสม
อัลบั้มดนตรีประกอบ.
"The Music of Grand Theft Auto V".
The Music of Grand Theft Auto V วางจำหน่ายผ่านช่องทางดิจิตอลในวันที่ 24 กันยายน 2013 ในจำนวน 3 ชุด ประกอบไปด้วยเพลงที่แต่งมาเพื่อเกมโดยเฉพาะและเพลงที่ได้รับลิขสิทธิซึ่งคัดเลือกมาจากสถานีวิทยุในวิดีโอเกม โดยวางจำหน่ายในร้านค้าเมื่อ 9 ธันวาคม 2014 ในรูปแบบซีดีและแผ่นเสียง ซึ่งผลิตโดย Mass Appeal Records
ในบริบทของเกม "The Music of Grand Theft Auto V" ได้รับคำวิจารณ์อย่างดี โดย Jim Sterling จาก "Destructoid" ถือว่าเป็นการออกแบบเสียงภายในเกม "ไร้ที่ติ",การกำกับเกมมีส่วนเสริมสร้างเพลงให้ดียิ่ง บรรณาธิการของนิตยสาร "Edge" เขียนว่าเพลงที่ได้ลิขสิทธิ์มานั้น "เพิ่มคุณค่าให้ลอส แซนโตส' และยังสร้างความรู้สึกในพื้นที่ได้อย่างหน้าทึ่ง" และพิจารณาว่าเพลงที่แต่งมาเพื่อเกมโดยเฉพาะนั้นช่วยเพิ่มบรรยากาศของการเล่นเกม, การวิจารณ์ย้อนหลังกล่าวว่า Carolyn Petit จาก "เกมสปอต"ยังคิดว่าเพลงเหล่านี้ "เพิ่มรสชาติให้กับภารกิจให้เป็นมากกว่าภาพยนตร์" ในขณะที่ Jeff Gerstmann จาก Giant Bomb กล่าวว่าดนตรีประกอบเหล่านี้ช่วยเพิ่มความตึงเครียดระหว่างการปฏิบัติภารกิจ Keza MacDonald จาก ไอจีเอ็น แสดงความคิดเห็นว่าการเลือกเพลงที่ได้ลิขสิทธิ์เพื่อมาประกอบอัลบั้มนั้นทำได้ดียิ่ง และเห็นด้วยที่เพลงซึ่งแต่งมาเพื่อเกมโดยเฉพาะนั้นมีส่วนก่อให้เกิดความตึงเครียดระหว่างการทำภารกิจ Tshepo Mokoena ของ"เดอะการ์เดียน" ถือว่าดนตรีประกอบหล่านี้ "เข้าไม่ถึงจุดตึงเครียด แต่ก็ถือว่าเพียงพอแล้ว" โดย The Music of Grand Theft Auto V มีอันดับสูงสุดที่อันดับ 11 ในชาร์ตดนตรีประกอบของบิลบอร์ดเมื่อสุดสัปดาห์ของวันที่ 12 ตุลาคม 2013
† ทั้งหมดเป็นเพลงที่เขียนขึ้นและบรรเลงทำนองโดย Tangerine Dream, Woody Jackson, The Alchemist และ Oh No มิกซ์และเรียบเรียงโดย DJ Shadow จากเพลงในเกมแบบอินเทอร์แอคทีฟ
"The Cinematographic Score — GTA 5".
The Cinematographic Score — GTA 5 วางจำหน่ายแบบเมื่อวันที่ 24 มีนาคม 2014 แบบจำกัดที่ 2000 ชุด อัลบั้มนี้แต่งและผู้ก่อตั้ง Tangerine Dream อย่าง Edgar Froese ในขณะที่ภรรยาของเขาคือ Bianca Froese-Acquaye ทำการออกแบบหน้าปกและเป็นผู้อำนวยการผลิต Froese ตกลงที่จะทำงานในเกมแม้จะมีความไม่พอใจต่อความเป็นกลางกับปรัชญาของ Grand Theft Auto V ในเรื่องการทำงานต่อต้านการเมืองกระแสหลัก" และอธิบายว่ามันเป็น "เกมโซเชียล"
"Welcome to Los Santos".
Welcome to Los Santos (หรือรู้จักในชื่อ The Alchemist and Oh No เสนอ Welcome to Los Santos) ได้ถูกนำรวมไปในเกมแกรนด์เทฟต์ออโต V เวอร์ชันที่ลงให้กับ Microsoft Windows ซึ่งวางจำหน่ายเมื่อ 14 เมษายน 2015 โดยอัลบั้มนี้ถูกนำไปเปิดในสถานีวิทยุภายในเกมที่ชื่อว่า "The Lab" เพื่อให้สอดคล้องกับส่วนที่เหลือของดนตรีประกอบในเกม ในเวอร์ชันวางจำหน่ายบนร้านค้าปลีกของอัลบั้มนี้วางจำหน่ายเมื่อ 21 เมษายนผ่าน Mass Appeal Records. David Jeffries จาก AllMusic แสดงความรู้สึกของอัลบั้มนี้ว่า "จับความตื่นเต้นในการหมุนปุ่มหมุนวิทยุในเกม" Clayton Purdom จาก Pitchfork Media ชื่อชมอัลบั้มนี้ว่ามีความหลากหลายในแนวเพลงและศิลปิน โดยเรียกมันว่า "เป็นเพลงที่ทะลักออกจากสโมสรที่คุณควรจะเข้าไปข้างใน". Andrew Matson จากNPR วิจารณ์ในแง่บวกสำหรับเพลงส่วนใหญ่ในอัลบั้ม แต่กล่าวว่ามีบางเพลงที่ไม่สมควรได้รับการนึกถึงและไม่ได้เกิดผลอะไร". โดยอัลบั้มนี้ขึ้นไปอันดับสูงสุดในชาร์ทที่อันดับ 18 และ 41 ในบิลบอร์ดชาร์ทของแนวดนตรีประกอบภาพยนตร์และอัลบั้ม R&amp;B ในช่วงสุดสัปดาห์ของวันที่ 9 พฤษภาคม 2015.
George Cœdès
ฌอร์ฌ เซแด็ส
ชัยวรมันที่ 2
ชัยวรรมันที่ 2
George Coedès
George Coedes
คะสึชิกะ โฮะกุไซ
โฮกูไซ
แพขยะมหาสมุทรอินเดีย
แพขยะมหาสมุทรอินเดีย (Indian Ocean garbage patch) ค้นพบเมื่อปี ค.ศ. 2010 เป็นวงวนใหญ่ของขยะมหาสมุทร บริเวณห้วงน้ำด้านบนของมหาสมุทรอินเดียกลาง แพขยะมหาสมุทรอินเดียเป็นหนึ่งในห้าของแพขยะใหญ่ในมหาสมุทร แพนี้ไม่ได้เป็นผืนแพขยะต่อเนื่อง พลาสติกมีการแตกเป็นชิ้นเล็กชิ้นน้อย ไปจนถึงส่วนประกอบของพอลีเมอร์ ขณะที่แพอื่น มีพื้นที่ที่ประกอบด้วยระดับพลาสติกที่ถมกันสูง ตะกอนทางเคมี และเศษขยะต่าง ๆ โดยเฉพาะอย่างยิ่งเป็นแผงที่สามารถเห็นได้ด้วยตาเปล่า ศูนย์กลางของแพขยะมหาสมุทรอินเดียประเมินได้ราว 10,000 ชิ้นต่อ 1 ตารางกิโลเมตร
สมัยก่อนพระนคร
สมัยหลังพระนคร
ปราสาทสมโบร์ไพรกุก
ปราสาทสมบูรณ์ไพรคุก ( "บฺราสาทสํบูรไพฺรคุก") หรือไทยมักเขียนว่า ปราสาทสมโบร์ไพรกุก เป็นโบราณสถานในเขตกำพงธม (ខេត្តកំពង់ធំ "เขตฺตกํพง̍ธํ") ประเทศกัมพูชา อยู่ห่างจากกรุงกำพงธม (ក្រុងកំពង់ធំ "กฺรุงกํพง̍ธํ") เมืองเอกของเขตกำพงธม ไปทางเหนือราว 30 กิโลเมตร อยู่ห่างจากเมืองพระนครไปทางตะวันออกราว 176 กิโลเมตร และอยู่ห่างจากราชธานีพนมเปญ (រាជធានីភ្នំពេញ "ราชธานีภฺนํเพญ") ไปทางเหนือราว 206 กิโลเมตร ปัจจุบันเป็นแต่ซากปรักหักพัง มีอายุย้อนหลังไปถึงสมัยเจนละ ซึ่งเป็นสมัยก่อนพระนคร เพราะเคยเป็นที่ตั้งเมืองชื่อ อีศานปุระ (ឦឝានបុរ "อีศานบุร") ที่พระเจ้าอีศานวรรมัมที่ 1 (ឦឝានវម៌្មទី១ "อีศานวรฺมฺมที ๑") พระมหากษัตริย์เจนละ ทรงสถาปนาขึ้นเป็นเมืองหลวงในคริสต์ศตวรรษที่ 7
ปราสาทสมบูรณ์ไพรคุกตั้งอยู่บนฝั่งตะวันออกของทะเลสาบ (ទន្លេសាប "ทนฺเลสาบ") ใกล้กับแม่น้ำสทึงแสน (ស្ទឹងសែន "สฺทึงแสน") อาคารในพื้นที่ปราสาทนั้นแบ่งได้เป็นสามกลุ่มหลัก แต่ละกลุ่มมีกำแพงอิฐล้อมรอบเป็นสี่เหลี่ยม และไม่ได้สร้างขึ้นพร้อมกัน กลุ่มทางเหนือและทางใต้นั้นสร้างขึ้นก่อนเพื่อน โดยสร้างขึ้นในช่วงคริสต์ศตวรรษที่ 7 ตามรับสั่งของพระเจ้าอีศานวรรมัมที่ 1 จึงถือกันว่า พระเจ้าอีศานวรรมัมที่ 1 เป็นผู้สถาปนาปราสาทสมบูรณ์ไพรคุกนี้ ส่วนกลุ่มตรงกลางสร้างขึ้นภายหลัง
ใน ค.ศ. 2017 ยูเนสโกประกาศให้ปราสาทสมบูรณ์ไพรคุกเป็นแหล่งมรดกโลก แต่พื้นที่นี้เคยฝังระเบิดไว้ในช่วงสงคราม และน่าจะยังถอดออกไม่หมด
กลุ่มอาคาร.
อาคารต่าง ๆ ในพื้นที่ปราสาทนั้นแบ่งออกเป็นสามกลุ่มตามทิศที่ตั้ง ดังนี้
อาคารแต่ละกลุ่มกินพื้นที่ราว 1,000 เอเคอร์ และมีกำแพงอิฐล้อมรอบสองชั้น
พระเจ้าอีศานวรรมัมที่ 1 เสวยราชย์เป็นพระมหากษัตริย์แห่งเจนละในช่วง ค.ศ. 616–637 โดยมีศูนย์กลางอยู่ที่อีศานปุระ ซึ่งก็คือปราสาทสมบูรณ์ไพรคุกนี้เอง จารึกหลักหนึ่งซึ่งสร้างขึ้นในสมัยพระเจ้าอีศานวรรมัมที่ 1 เรียกขานพระองค์ว่า "ราชาธิราชผู้ปกครองสุวรรณภูมิ" (King of Kings, who rules over Suvarnabhumi) จึงมีผู้เสนอว่า ที่จริงแล้ว "สุวรรณภูมิ" อาจตั้งอยู่ในกัมพูชาก็ได้ อนึ่ง ช่วงที่เสวยราชย์ พระเจ้าอีศานวรรมัมที่ 1 ทรงส่งราชทูตคณะหนึ่งไปยังราชสำนักสุย (隋朝) แห่งจีน และเอกสารจีนบันทึกด้วยว่า เมื่อสิ้นรัชศกหย่งฮุย (永徽) ของจักรพรรดิเกาจง (高宗) แห่งราชวงศ์ถัง (唐朝) ซึ่งตรงกับ ค.ศ. 650–656 เจนละสามารถพิชิตรัฐต่าง ๆ ในภาคตะวันตกเฉียงเหนือซึ่งเคยส่งบรรณาการให้จีนได้
ต่อมา เมื่อพระเจ้าชัยวรรมันที่ 1 (ជ័យវរ្ម័នទី១ "ชัยวรฺมันที ๑") แห่งเจนละ สิ้นพระชนม์ และพระธิดา คือ พระนางชยเทวี (ជយទេវី) ขึ้นครองราชย์ต่อ เจนละก็ตกอยู่ในความวุ่นวายทางการเมืองจนแตกแยกออกเป็นรัฐย่อยต่าง ๆ ศูนย์กลางการปกครองก็ย้ายจากอีศานปุระไปยังสัมภุปุระ (សម្ភុបុរ "สมฺภุบุร") แต่ก็นำไปสู่การก่อตั้งจักรวรรดิเขมรในเวลาต่อมา
ปราสาทนี้สร้างถวายพระศิวะ เพราะเจนละในช่วงนั้นนับถือไศวนิกาย ซึ่งเป็นนิกายหนึ่งของศาสนาฮินดูที่ถือพระศิวะเป็นใหญ่ และบูชาศิวลึงค์ (อวัยวะเพศชายของพระศิวะ) ควบคู่กับโยนี (อวัยวะเพศหญิงศักติ)
แม้ไศวนิกายจะเป็นศาสนาที่นับถือกันในเจนละ แต่ปราสาทนี้ก็มีองค์ประกอบจากนิกายอื่นของศาสนาฮินดู และจากศาสนาอื่นอย่างศาสนาพุทธ ปรากฏอยู่ด้วย
ปราสาทสมบูรณ์ไพรคุก
สมบูรณ์ไพรคุก
สมโบร์ไพรกุก
อีศานปุระ
อิศานปุระ
อิสานปุระ
อีสานปุระ
ไศวนิกาย
Isanavarman I
อีศานวรรมัมที่ 1
พระเจ้าอีศานวรรมัมที่ 1
อีสานวรรมัมที่ 1
พระเจ้าอีสานวรรมัมที่ 1
วอลเลย์บอลหญิง ถ้วย ก. 2562
วอลเลย์บอลหญิง ถ้วย ก. 2562 หรือเป็นที่รู้จักกันในชื่อ วอลเลย์บอลซีเล็คทูน่า ประชาชนหญิง ถ้วย ก ชิงชนะเลิศแห่งประเทศไทย ประจำปี 2562 ตามชื่อของผู้สนับสนุนหลัก เป็นการแข่งขันวอลเลย์บอลหญิงชิงถ้วยพระราชทานสมเด็จพระเทพรัตนราชสุดาฯ สยามบรมราชกุมารี มีทีมเข้าร่วมด้วยกันทั้งสิ้น 6 ทีม กำหนดจัดแข่งขันขึ้นที่จังหวัดศรีสะเกษ ระหว่างวันที่ 5–9 กรกฎาคม พ.ศ. 2562
เส้าหลินโชว์ดาวน์ (วิดีโอเกม)
เส้าหลินโชว์ดาวน์เป็นเกมแนวแอคชั่น-ผจญภัย ที่สร้างมาจากการ์ตูนสำหรับเด็กในชื่อเดียวกัน โดยวางจำหน่ายในวันที่ 14 พฤศจิกายน 2006 ผู้เล่นสามารถเล่นเป็นหนึ่งในผู้ฝึกหัดของเส้าหลิน และหนึ่งในเป้ามหายที่สำคัญของเกมคือ Shen Gong Wu (เครื่องมือของจากพระเจ้า) ทั้งนี้ยังมีการสร้าง Shen Gong Wu ขึ้นมาเพื่อเกมโดยเฉพาะอีกด้วย โดย Shen Gong Wu เป็นสิ่งจำเป็นสหรับผู้เล่นที่จะใช้พลังภายในร่างกาย
โดยภายในวิดีโอเกมผู้เล่นจะสามารถเลือกเล่นได้ 6 ตัวละคร ได้แก่ Omi, Raimundo Pedrosa, Kimiko Tohomiko, Clay Bailey, Jack Spicer และ Chase Young โดยที่ 2 ตัวละครหลังนั้นจะต้องปลดล็อกก่อนจึงจะสามารถใช้ได้ เมื่อเกิด Xiaolin Showdowns ขึ้นผู้เล่นจะถูกพาไปยังสนามกีฬา ที่จะต้องเจอกับในมินิเกมแบบสุ่ม โดยบางครั้ง Master Fung จะปรากฏตัวขึ้นในเกมโดยให้คำแนะนำแก่ผู้เล่น
เวอร์ชัน GameCube นั้นมีการพัฒนาเช่นกัน แต่ภายหลังถูกยกเลิกไป ทั้งนี้เกมนี้เป็นเกมสุดท้ายของเครื่องเอกซ์บอกซ์ที่วางจำหน่ายในยุโรป
รูปแบบการเล่นนั้นคล้ายกับเกม Power Stone และ ซูเปอร์สแมชบราเธอส์ เป้าหมายหลักของผู้เล่นคือการเป็นคนสุดท้ายที่ยืนอยู่ ผู้เล่นสามารถใช้ Shen Gong Wu เพื่อช่วยพวกในการต่อสู้ได้ ส่วนในการซื้อหวูนั้นผู้เล่นสามารถใช้สกุลเงินในเกมที่เรียกว่า "เหรียญอวยพร" เพื่อซื้อ
ตัวเกมถูกประกาศครั้งแรกในงาน E3 เมื่อเดือนพฤษภาคม 2006 โดยผู้พัฒนาเวอร์ชัน เพลย์สเตชัน 2, PSP และเอกซ์บอกซ์ ได้แก่ BottleRocket Entertainment. ส่วนเวอร์ชันสำหรับเครื่อง DS พัฒนาโดย Razorback Developments
เฉาเสิ่น
เฉาเสิ่น  (เสียชีวิต 190 ปีก่อนคริสตกาล) ชื่อรอง จิ่งปั๋ว  เป็น อัครมหาเสนาบดี ของ ราชวงศ์ฮั่นตะวันตก ของจีน เขาเข้าร่วมใน สงครามฉู่-ฮั่น กับฝั่งของ หลิวปัง (จักรพรรดิฮั่นเกาจู่) และมีผลงานอย่างมากถึงการสถาปนาราชวงศ์ฮั่น
เฉาเสิ่นมาจาก เทศมณฑลเพ่ย์ ปัจจุบันตั้งอยู่ใน มณฑลเจียงซู และเขารับราชการเป็นผู้คุมนักโทษในช่วงต้น เขาเป็นเพื่อนสนิทของ หลิวปัง ครั้งหนึ่ง หลิว ปัง ได้รับมอบหมายให้พานักโทษบางคนไปยัง ภูเขาหลี่ เพื่อเป็นกรรมกรแต่นักโทษบางคนหลบหนีไปได้และหลิวถูกบังคับให้ต้องหลบหนี เขาหลบหนีไปพร้อมกับผู้ติดตามของเขาบน ภูเขาหม่างต้าน (หย่งเฉิง มณฑลเหอหนาน ในปัจจุบัน) และติดต่อแบบลับ ๆ กับ เฉาเสิ่น และ เซียว เหอ ใน 209 ปีก่อนคริสตกาล หลังจาก การจลาจลต้าเจ๋อเซียง ปะทุขึ้น นายอำเภอเพ่ย์ถือว่าเป็นการกบฏต่อราชวงศ์ฉิน ดังนั้นเขาจึงฟังคำแนะนำของ เฉาเสิ่น และ เซียว เหอ ที่ให้เชิญหลิวปังกลับมาสนับสนุนเขา อย่างไรก็ตาม นายอำเภอเปลี่ยนใจในภายหลังและปฏิเสธ หลิว ปัง ไม่ให้เข้าเมือง เขากังวลว่า เซียว เหอ และ เฉาเสิ่น อาจเปิดประตูเมืองให้หลิวปัง เขาจึงวางแผนจะประหารพวกเขา แต่เซียวและเฉาสามารถหลบหนีและเข้าร่วมกับหลิว ชาวเมืองกบฏต่อนายอำเภอและฆ่าเขา และอนุญาตให้ หลิว ปัง และคนของเขาเข้าสู่เมือง หลิว ปัง สร้างกองทัพกบฏของเขาขึ้นในอำเภอเพ่ย์ และเฉาเสิ่นเป็นที่ปรึกษาคนหนึ่งของเขา
ฟรีดริช ด็อลมัน
ฟรีดริช คาร์ล อัลแบร์ท ด็อลมัน  เป็นนายพลชาวเยอรมันในช่วงสงครามโลกครั้งที่สอง เขาเป็นผู้บังคับการกองพลที่ 7 ระหว่างการบุกฝรั่งเศสของเยอรมนีและในช่วงแรก ๆ ของการบุกนอร์ม็องดีของฝ่ายสัมพันธมิตร จนกระทั่งเขาเสียชีวิตในเดือนมิถุนายน ค.ศ. 1944
แมสก์ (วงดนตรี)
แมสซ์  เป็นวงบอยแบนด์ชาวเกาหลีใต้ที่ก่อตั้งโดยJ Planet Entertainment ในปี2016 แมสซ์เปิดตัวในฐานะกลุ่มที่มี4คน อูซู, อีรยุก, เอส และ ฮีแจ เมื่อวันที่ 8 สิงหาคม 2016 ด้วยมินิอัลบั้ม "Strange" ก่อนจะการเพิ่มสมาชิกในวง ในช่วงปลายเดือนกรกฎาคม 2018 เอส และ ชิบิน ออกจากวงเนื่องข้อกล่าวหาในอดีต ไม่นานหลังจากนั้น อีรยุก ออกจากวงเพื่อมุ่งเน้นอาชีพในด้านภาพยนตร์
เอ็ม50 ไรซิง
ปืนกลมือ .45 ไรซิง ซึ่งถูกผลิตขึ้นโดยฮาร์ริงตันและริชาร์ดสัน บริษัทผลิตอาวุธปืนในเมืองวุร์สเตอร์, รัฐแมสซาชูเซตส์ สหรัฐอเมริกา และถูกออกแบบและจดสิทธิบัตรโดย Eugene Reising ในปี ค.ศ. 1940 มีปืนทั้งหมดสามรุ่น ได้แก่ โมเดล 50, โมเดล 55 เป็นรุ่นแบบพับท้ายปืน และโมเดล 60 เป็นรุ่นแบบปืนไรเฟิลกึ่งอัตโนมัติ ปืนไรซิงจำนวนกว่า 100,000 กระบอกได้ถูกสั่งซื้อในช่วงสงครามโลกครั้งที่สอง และถูกใช้งานในช่วงแรกโดยกองทัพเรือสหรัฐ เหล่านาวิกโยธิน และหน่วยยามฝั่งสหรัฐ แม้ว่าบางครั้งก็จะถูกส่งไปยังแคนาดา โซเวียต และกองกำลังฝ่ายสัมพันธมิตรอื่นๆเพื่อต่อสู้กับฝ่ายอักษะ
ปืนโอเวน
ปืนโอเวน ซึ่งเป็นที่รู้จักอย่างเป็นทางการว่า โอเวน แมทชีน คาร์ไบน์ เป็นปืนกลมือสัญชาติออสเตรเลียที่ถูกออกแบบโดย Evelyn (Evo) Owen ในปี ค.ศ. 1939 ปืนโอเวนเป็นปืนที่ถูกออกแบบโดยชาวออสเตรเลียเพียงคนเดียวและสร้างขึ้นมาเพื่อใช้งานเป็นปืนกลมือในช่วงสงครามโลกครั้งที่สอง และถูกใช้งานโดยกองทัพออสเตรเลีย ตั้งแต่ปี ค.ศ. 1943 จนถึงช่วงกลางปี ค.ศ. 1960
เกิพพิงเงิน
เกิพพิงเงิน  เป็นในรัฐบาเดิน-เวือร์ทเทิมแบร์ค ทางตอนใต้ของประเทศเยอรมนี ตั้งอยู่ทางตะวันออกของนครชตุทการ์ทไปราว 43 กิโลเมตร เป็นที่ตั้งของบริษัทของเล่นชื่อดังอย่างแมร์คลีน (Märklin)
เมืองนี้ตั้งอยู่ตีนเขาโฮเอินชเตาเฟินในหุบเขาแม่น้ำฟิลส์ ตำนานของเมืองระบุว่าเมืองนี้ถูกก่อตั้งโดยผู้นำชาวอลามันน์ที่ชื่อว่า "เกปโป" ในช่วงคริสต์ศตวรรษที่ 3 หรือ 4 เมืองนี้เคยประสบอัคคีภัยครั้งใหญ่ใน ค.ศ. 1782 ซึ่งเผาผลาญส่วนใหญ่ของเมือง แต่ก็ได้รับการบูรณะขึ้นใหม่ในทันที
โรบิน หลี่
โรบิน หลี่ เยี่ยนหง (; เกิดเมื่อวันที่ 17 พฤศจิกายน ค.ศ. 1968) เป็นทั้งนักการเมือง, นักวิทยาศาสตร์คอมพิวเตอร์ และผู้ประกอบการอินเทอร์เน็ตชาวจีน เขาเป็นผู้ร่วมก่อตั้งเสิร์ชเอนจินไป่ตู้ และเป็นหนึ่งในคนที่รวยที่สุดในประเทศจีน โดยมีมูลค่าทรัพย์สินสุทธิ 18.5 พันล้านดอลลาร์สหรัฐในเดือนตุลาคม ค.ศ. 2017 หลี่เป็นสมาชิกคนหนึ่งของการประชุมสภาปรึกษาการเมืองแห่งประชาชนจีนครั้งที่ 12
หลี่ศึกษาการจัดการข้อมูลที่มหาวิทยาลัยปักกิ่ง และวิทยาการคอมพิวเตอร์ที่มหาวิทยาลัยแห่งรัฐนิวยอร์กที่เมืองบัฟฟาโล ในปี ค.ศ. 1996 เขาได้คิดค้นแรงก์เดกซ์ ซึ่งเป็นเสิร์ชเอนจินแรกที่มีอัลกอริทึมการจัดอันดับหน้าและการให้คะแนนเว็บไซต์ ส่วนในปี ค.ศ. 2000 เขาได้ก่อตั้งไป่ตู้ร่วมกับเอริก ซู่ ซึ่งหลี่เป็นกรรมการผู้จัดการของไป่ตู้ตั้งแต่เดือนมกราคม ค.ศ. 2004 บริษัทได้จดทะเบียนในแนสแด็กเมื่อวันที่ 5 สิงหาคม ค.ศ. 2005 นอกจากนี้ หลี่ได้รับการรวมเป็นหนึ่งใน "15 นักวิทยาศาสตร์ชาวเอเชียที่น่าจับตามอง" โดย"เอเชียนไซเอนทิสต์แมกกาซีน"เมื่อวันที่ 15 พฤษภาคม ค.ศ. 2011